

**MESTNA OBČINA KRANJ**

**OBČINSKI PROSTORSKI NAČRT -**

**SPREMEMBE ŠT. 5**

**(Spremembe in dopolnitve izvedbenega prostorskega načrta Mestne občine Kranj – spremembe št. 5 – tehnični popravek)**

IDENTIFIKACIJSKA ŠTEVILKA PROSTORSKEGA AKTA

PREDLOG

|  |  |
| --- | --- |
| Sprejel | **Mestni svet Mestne občine Kranj na … seji dne …** |
| Objava: | **Uradni list Republike Slovenije, št. … z dne …** |
| Župan občine: | **Matjaž Rakovec** |

|  |  |
| --- | --- |
| **PODATKI O IZDELOVALCU PROSTORSKEGA NAČRTA** | |
| Izdelal: | **RRD, Regijska razvojna družba d.o.o., Domžale**  **Ljubljanska 76**  **1230 Domžale** |
| Odgovorni vodja izdelave predloga OPN: | **Borut ULČAR, univ.dipl.inž.arh.**  **A-0415, P-0032** |
| Št. projekta: | **10/2020 – Spremembe in dopolnitve izvedbenega prostorskega načrta Mestne občine Kranj - spremembe št. 5 - tehnični popravek** |
| Datum: | **avgust 2020** |

**VSEBINA**

**SPREMEMBE IN DOPOLNITVE IZVEDBENEGA PROSTORSKEGA NAČRTA MESTNE OBČINE KRANJ – spremembe št. 5 – TEHNIČNI POPRAVEK**

**A. Tekstualni del**

A/1 Odlok o spremembah in dopolnitvah odloka o izvedbenem prostorskem načrtu Mestne občine Kranj – spremembe št. 5 - tehnični popravek [str. 4]

**B. Kartografski del izvedbenega prostorskega načrta**

**Grafični prikazi izvedbenega dela**

B/1 Prikazi območij enot urejanja prostora, osnovne oziroma podrobnejše namenske rabe prostora in prostorskih izvedbenih pogojev - listi 6 (D2649);

B/2 Prikazi območij enot urejanja prostora in prikazi gospodarske javne infrastrukture - listi 6 (D2649).

**C. Priloge**

C/1 Obrazložitev [str. ]

1. **TEKSTUALNI DEL**

Na podlagi 124. člena Zakona o urejanju prostora (ZUreP-2) (Uradni list RS, št. 61/2017) ter 22. člena Statuta Mestne občine Kranj (Uradni list RS, št. 30/2017) je Mestni svet Mestne občine Kranj na…. seji dne ….. sprejel

**ODLOK**

**o spremembah in dopolnitvah Odloka o izvedbenem prostorskem načrtu Mestne občine Kranj – spremembe št. 5 – tehnični popravek**

1. člen
2. S tem odlokom se spreminja in dopolnjuje Odlok o izvedbenem prostorskem načrtu Mestne občine Kranj (Uradni list RS, št. 74/14, 9/16 – tehnični popravek., 63/16 – obvezna razlaga, 20/17, 42/17 – popravek, 63/17 – popravek, 1/18 – obvezna razlaga, 23/18 – popravek in 41/18 – popravek, 76/19)
3. Ta prostorski akt je v prostorskem informacijskem sistemu objavljen pod identifikacijsko številko: …
4. člen
5. Karta grafičnega dela IPN MOK iz tretjega odstavka 3. člena ''3. prikazi območji enot urejanja prostora, osnovne oziroma podrobnejše namenske rabe prostora in prostorskih izvedbenih pogojev'' – list 6 (D2649) se nadomesti z novo karto.
6. Karta grafičnega dela IPN MOK iz tretjega odstavka 3. člena ''4. prikazi območji enot urejanja prostora in prikazi gospodarske javne infrastrukture'' – list 6 (D2649) se nadomesti z novo karto.
7. člen

Ta odlok začne veljati naslednji dan po objavi v uradnem listu Republike Slovenije.

Številka ….

Kranj, dne ….

ŽUPAN

Mestne občine Kranj

**Matjaž RAKOVEC**

1. **KARTOGRAFSKI DEL**
2. **PRILOGE**

**C1/ OBRAZLOŽITEV**

Mestna občina Kranj je nov prostorski akt s katerim je nadomestila prostorski planski akt (prostorske sestavine dolgoročnega in srednjeročnega plana) in izvedbeni akt (prostorske ureditvene pogoje) sprejela leta 2014 z Odlokom o strateškem prostorskem načrtu Mestne občine Kranj in Odlokom o izvedbenem prostorskem načrtu Mestne občine Kranj (oba objavljena v Uradnem listu RS, št. 74/2014 z dne 17. 10. 2014).

Pri izvajanju občinskega prostorskega načrta je bila v grafičnem delu Izvedbenega prostorskega načrta Mestne občine Kranj na listu 6 (D2649) ugotovljena tehnična napaka zarisa meje naselja Trstenik na severozahodnem delu EUP TR 6 - Slika 1.

Tehnična napaka se nanaša na del zemljišča, ki je v lasti Mestne občine Kranj, s parc. **št. 1112 k.o. Babni vrt (2085) v obsegu 17,5 m2 – Slika 1**.

Navedeni del zemljišča predstavlja del dostopne poti do zemljišča parc. št. 905/17 k.o. Babni vrt (2085) – Slika 4.

V veljavnem Občinskem prostorskem načrtu – OPN Mestne občine Kranj (MOK) je navedeni del zemljišča parc. št. 1112 k.o. Babni vrt nepravilno povzet iz Prostorskih sestavin dolgoročnega in družbenega plana za območje Mestne občine Kranj (Uradni list RS, št. 32/2004) – Slika 2 in Prostorskih ureditvenih pogojev PUP Podeželje (Uradni list RS, št. 72/2004) – Slika 3. Namesto, da bi se navedeni del zemljišča parc. št. 1112 k.o. Babni vrt vključilo k naselju Trstenik oziroma k EUP TR 6 z namensko rabo prostora SSe – stanovanjske površine eno in dvostanovanjskih stavb, se je ta del zemljišča nepravilno opredelilo kot kmetijsko zemljišče.

Tehnična napaka je nastala v **procesu digitalizacije prostorskih podatkov** takrat veljavnih Prostorskih sestavin dolgoročnega in srednjeročnega plana za območje Mestne občine Kranj.

Zaradi ugotovljene očitne napake se uskladi grafični prikaz izvedbenega dela OPN MOK in sicer:

* Prikazi območij enot urejanja prostora, osnovne oziroma podrobnejše namenske rabe prostora in prostorskih izvedbenih pogojev - listi 6 (D2649);
* Prikazi območij enot urejanja prostora in prikazi gospodarske javne infrastrukture - listi 6 (D2649).

POSTOPEK PRIPRAVE

Tokratne (pete) spremembe in dopolnitve izvedbenega prostorskega načrta Mestne občine Kranj ne predstavljajo **vsebinsko** novega določanja ali spreminjanja namenske rabe prostora, načrtovanja novih prostorskih ureditev ali določanja novih prostorskih izvedbenih pogojev. Prav tako navedena sprememba in dopolnitev ne terja sodelovanja nosilcev urejanja prostora in je takšne narave, da zanjo ni potrebno izvesti celovite presoje vplivov na okolje.

Ker gre v navedenem primeru za odpravo očitne tehnične napake v grafičnem del OPN Mestna občina Kranj, kot pripravljavec postopek sprememb in dopolnitev vodi po **kratkem postopku**, v skladu s prvo alinejo prvega (1) odstavka 124. člena Zakona o urejanju prostora (ZUreP-2, Uradni list RS, št. 61/2017).